गृह मंत्रालय ने दी मंजूरी; मुकेश सहनी और चिराग पासवान पहले से इस श्रेणी में
Upendra Kushwaha Y Plus Security Update चिराग पासवान और मुकेश सहनी के बाद अब जदयू से बगावत कर पार्टी से बाहर निकले उपेंद्र कुशवाहा की भी सुरक्षा बढ़ाई गई है। उपेंद्र कुशवाहा को वाई प्लस श्रेणी की सुरक्षा दी गई है
चिराग पासवान और मुकेश सहनी के बाद अब जदयू से बगावत कर पार्टी से बाहर निकले उपेंद्र कुशवाहा की भी सुरक्षा बढ़ाई गई है। उपेंद्र कुशवाहा को वाई प्लस श्रेणी की सुरक्षा दी गई है।
वाई प्लस कैटेगरी की सुरक्षा में कुशवाहा के साथ 3 अलग-अलग शिफ्ट में सीआरपीएफ के 11 कमांडो मौजूद रहेंगे। सभी विशेष आधुनिक हथियारों से लैस होंगे।
उपेंद्र कुशवाहा इन दिनों लगातार बिहार की यात्रा पर हैं। उन्होंने अपनी सुरक्षा को लेकर आशंका जताई थी। जिसके बाद उनकी सुरक्षा की समीक्षा की गई और उन्हें वाई श्रेणी की सुरक्षा दी गई। केंद्रीय गृह मंत्रालय की ओर से इसे मंजूर किया गया है।
उपेंद्र कुशवाहा विरासत बचाओ बिहार यात्रा में जगह-जगह पर घूम कर बिहार सरकार की खामियों को बता रहे हैं। इसी दौरान कुशवाहा की सुरक्षा की समीक्षा के बाद केंद्र सरकार ने उनकी सुरक्षा व्यवस्था कड़ी करने का फैसला किया। इस संबंध में गृह मंत्रालय ने अपने स्तर पर आदेश जारी कर दिया है।
जेडीयू से अलग होकर बनाई है नई पार्टी
जेडीयू से लंबी बगावत के बाद कुशवाहा ने अपनी नई पार्टी रालोजद बनाई है। लोकसभा चुनाव 2024 से पहले उपेंद्र कुशवाहा की सुरक्षा बढ़ाए जाने के कई मायने लगाए जा रहे हैं। बिहार की राजनीति पर नजर रखने वाले मान रहे हैं कि भाजपा, उपेंद्र कुशवाहा के सहारे नीतीश कुमार को घेरने की योजना बना रही है।
अगर उपेंद्र, चिराग और मुकेश बीजेपी के साथ आए तो..
उपेंद्र कुशवाहा, चिराग पासवान और मुकेश साहनी जिन जातियों से ताल्लुक रखते हैं, वो तीनों मिलाकर 27% वोट हैं। इनसे कुल 13 लोकसभा सीट प्रभावित होते हैं। उपेंद्र कुशवाहा की कोइरी-कुर्मी जाति लगभग 11 फीसदी है। चिराग पासवान हर चुनाव में 7 से 8% वोट लेकर आते हैं। इसके अलावा दलित समाज का वोट बैंक ठीक-ठाक है। मुकेश साहनी का वोट बैंक भी 6-7 फीसदी है। अगर तीनों बीजेपी के साथ आते हैं तो काफी हद तक नीतीश कुमार के जाने से हुए नुकसान की भरपाई होगी। 
कुशवाहा से जुड़ी दूसरी खबर
उपेंद्र कुशवाहा का JDU से इस्तीफा:18 साल में 3 बार नीतीश का साथ छोड़ा; कहा- CM पड़ोसी के घर वारिस ढूंढ रहे हैं
पूर्व केंद्रीय मंत्री और जनता दल यूनाइटेड (JDU) के संसदीय बोर्ड के अध्यक्ष उपेंद्र कुशवाहा ने मुख्यमंत्री नीतीश कुमार का साथ छोड़ दिया है। कुशवाहा ने सोमवार को पटना में प्रेस कॉन्फ्रेंस की और JDU से इस्तीफे के साथ अपनी नई पार्टी राष्ट्रीय लोक जनता दल का ऐलान किया। वे इसके राष्ट्रीय अध्यक्ष भी होंगे। 18 साल में ये तीसरी बार है, जब उपेंद्र कुशवाहा ने नीतीश का साथ छोड़ा है। इससे पहले उन्होंने 2005 और 2013 में नीतीश का साथ छोड़ा था। पूरी खबर पढ़ने के लिए क्लिक करें।
ललन सिंह बताएं RJD से क्या डील हुईः जितेंद्रनाथ:कुशवाहा की बैठक में बोले, CM ने खुद कहा था- उनके कहने पर राजद के साथ आए
उपेंद्र कुशवाहा की ओर से जदयू के नेताओं और कार्यकर्ताओं की पटना में दो दिवसीय बैठक चल रही है। पटना के सिन्हा लाइब्रेरी में हो रही बैठक के पहले दिन जदयू के प्रदेश उपाध्यक्ष जितेंद्र नाथ ने इस बात पर जोर दिया कि राष्ट्रीय परिषद की बैठक में मुख्यमंत्री नीतीश कुमार ने कहा था कि ललन सिंह के कहने पर उन्होंने राजद के साथ समझौता किया तो ऐसे में ललन सिंह को बताना चाहिए कि राजद के साथ क्या कुछ डील हुई है। जितेंद्रनाथ ने कहा कि नीतीश कुमार के लिए हमें दर्द है। आज वो खुद फैसले नहीं ले रहे हैं। पूरी खबर पढ़ने के लिए क्लिक करें।
शरद यादव जैसे मुझे धक्का देकर नहीं निकाल सकते नीतीश:उपेंद्र कुशवाहा बोले- ये मुख्यमंत्री जी की पार्टी नहीं है, मैं जेडीयू में ही रहूंगा
पार्टी में रहकर भी पार्टी की बात कहता रहूंगा यह कहना है उपेंद्र कुशवाहा का। दैनिक भास्कर से खास बातचीत में उपेंद्र कुशवाहा ने कहा कि वह जदयू में हैं और जदयू में ही रहेंगे। उन्होंने यह भी बताया कि मुख्यमंत्री नीतीश कुमार जो बोल रहे हैं, वह उनकी अपनी जुबान नहीं है।
उनको लोग जो सीखा रहे हैं, वो वही बोल रहे हैं। वहीं ललन सिंह के बयान पर उन्होंने कहा कि पार्टी जो इतने दिनों से मेरे नाम के नीचे केंद्रीय संसदीय बोर्ड का अध्यक्ष लिख रही थी, क्या वह झूठ है? पूरी रिपोर्ट पढ़ने के लिए यहां क्लिक करिए 
JDU में हिस्सेदारी मांग रहे कुशवाहा की राजनीति कितनी मजबूत:कुशवाहा समाज से होना बड़ी ताकत; 9 बार चुनाव लड़े, 2 बार ही जीते
बिहार की राजनीति इन दिनों उपेंद्र कुशवाहा के इर्द-गिर्द घूम रही। उपेंद्र कुशवाहा ने अपनी ही पार्टी में बगावत करके मुख्यमंत्री नीतीश कुमार सहित जदयू के आलाकमान को सकते में डाल दिया है। उपेंद्र कुशवाहा ने जदयू में अपनी हिस्सेदारी मांगकर एक अलग बहस को छेड़ दिया।
दरअसल, मीडिया से बातचीत के दौरान सीएम नीतीश ने कहा था कि उनको जाना है तो वो पार्टी से जा सकते। जिसके जवाब में उपेंद्र कुशवाहा ने कहा था कि भाई साहब, मैं बिना हिस्सेदारी लिए पार्टी से बाहर नहीं जाऊंगा। उन्होंने कहा कि 90 के दशक में जो हिस्सेदारी नीतीश कुमार को लालू यादव से चाहिए थी, वही हिस्सेदारी मुझे नीतीश कुमार से चाहिए। बहस फिर आगे बढ़ी उपेंद्र कुशवाहा ने एक तरफ से पार्टी पर अपनी ताकत दिखाते हुए सभी कार्यकर्ताओं को खुला पत्र लिख दिया। जिसमें पार्टी को मजबूत बनाने के लिए 19 और 20 फरवरी को पटना में मीटिंग करके चिंतन शिविर के लिए बुलाया। पूरी रिपोर्ट पढ़ने के लिए यहां क्लिक करिए 
उपेंद्र कुशवाहा पर जमकर बरसी रेणु कुशवाहा:कहा- CM से हुए डील में नहीं मिली हिस्सेदारी, इसलिए कर रहें बयानबाजी
लोजपा की राष्ट्रीय उपाध्यक्ष मंगलवार को भागलपुर पहुंची। वह जिले के नवगछिया के कदवा ओपी थाना क्षेत्र में हुए दादा-पोता हत्याकांड को लेकर परिजनों से मिलने पहुंची थी। इस दौरान उन्होंने उपेंद्र कुशवाहा पर जमकर निशाना साधा। उन्होंने कहा कि सीएम नीतीश की महागठबंधन के साथ जो डील उसमें उपेंद्र कुशवाहा को हिस्सा नहीं मिला। यहीं वजह है कि वह बयानबाजी कर रहें।
दरअसल, मंगलवार को लोक जनशक्ति पार्टी के कार्यकर्ताओं द्वारा एक जन सभा का आयोजन किया गया था। जहां कार्यकर्ताओं ने मृतक के परिजनों को इंसाफ दिलाने के लिए स्थानीय पुलिस प्रशासन को आंदोलन की चेतावनी दी। उन्होंने बताया कि अगर समय रहते प्रशासन ने संज्ञान नहीं लिया तो आंदोलन किया जाएगा। पूरी रिपोर्ट पढ़ने के लिए यहां क्लिक करिए 